পানাগড়

পানাগড় পশ্চিমবঙ্গের পশ্চিম বর্ধমান জেলার দুর্গাপুর মহকুমার অন্তর্গত কাঁকসা সমষ্টি উন্নয়ন ব্লকে অবস্থিত। এটি দুর্গাপুর শহরের পূর্ব দিকের শহরতলি এলাকার অন্তর্গত। পানাগড় ২৩.৪৫° উত্তর থেকে ৮৭.৪৩° পূর্বে অবস্থিত। শহরটি সমুদ্রতল থেকে ৫৮ মিটার (১৯০ ফুট) উপরে অবস্থিত। আসানসোল-দুর্গাপুর অঞ্চল ল্যাটেরাইট মৃত্তিকা দ্বারা গঠিত। এই অঞ্চল দুটি শক্তিশালী নদী - দামোদর এবং অজয়ের মধ্যবর্তী স্থানে অবস্থিত। এ অঞ্চলে নদী দুটি একে-অপরের সমান্তরালভাবে প্রবাহিত। দুই নদীর মাঝামাঝি গড় দূরত্ব প্রায় ৩০ কিমি। ২০১১ সালের আদমশুমারি অনুযায়ী, দুর্গাপুর মহকুমার জনসংখ্যার ৭৯.২২% শহুরে এবং ২০.৭৮% গ্রামের বাসিন্দা ছিল। দুর্গাপুর মহকুমার একমাত্র পৌরসংস্থা দুর্গাপুরে অবস্থিত এবং মহকুমাটিতে ৩৮ টি (+১ টি আংশিকভাবে) সেন্সাস টাউন রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সকল স্থান পূর্ণ পর্দার মানচিত্রে সংযুক্ত)। দ্বিতীয় বিশ্বযুদ্ধের সময় ১৯৪৪ সালে পানাগড় বিমানবন্দরটি নির্মিত হয়েছিল। এটি ভারতীয় বিমানবাহিনীর জন্য একটি ঘাঁটি হিসাবে কাজ করে। ২০১৬ সালে বিমানবন্দরটির নামকরণ করা হয় এয়ার ফোর্স স্টেশন অর্জান সিং' নামে। দেশের ৬২ টি ক্যান্টনমেন্টের মধ্যে একটি পানাগড়ে অবস্থিত। ভারতের ২০১১ সালের আদমশুমারি অনুসারে পানাগড়ের মোট জনসংখ্যা ৫,৫১০ জন, যার মধ্যে ২,৭৯৬ জন (৫১%) পুরুষ এবং ২,৭১৪ জন (৪২%) মহিলা ছিল। ৬ বছরের কম বয়স্ক জনগণের জনসংখ্যা ৫৬০ জন। পানাগড়ে মোট জনসংখ্যার মধ্যে ৩,৮৩৬ জন সাক্ষর (৬ বছরের বেশি বয়স্ক লোকের সংখ্যার ৭৮.৯৩%)। পানাগড় বর্ধমান-আসানসোল বিভাগে একটি স্টেশন, যা হাওড়া-গয়া-দিল্লি রেলপথ, হাওড়া-এলাহাবাদ-মুম্বাই রেলপথ এবং হাওড়া-দিল্লির প্রধান রেলপথের একটি অংশ। এর আগে, জাতীয় সড়ক ১৯ বা এনএইচ ১৯ পানাগড় বাজারের মধ্য দিয়ে অগ্রসর হয়েছে। ২০১৪ সালে ভিড় বাজার এলাকা থেকে দূরে একটি বাইপাস নির্মাণ করা হয়েছিল। পুরোনো গ্র্যান্ড ট্রাঙ্ক রোডটি শহরের মধ্য দিয়ে চলে গেছে। রাজ্য সড়ক ১৪ পানাগড়ের মধ্য দিয়ে যায়। এসএইচ ১৪-এর দুবরাজপুর-পানাগড় অংশটি পানাগড়-মোরগ্রাম মহাসড়কের অংশ। পানাগড়ে রয়েছে পাঁচটি প্রাথমিক বিদ্যালয়, রামকৃষ্ণ আশ্রম বিদ্যাপিঠ, কেন্দ্রীয় বিদ্যালয়, মাধ্যমিক বিদ্যালয় (পানাগড় রেলওয়ে কলোনি স্কুল) এবং দুটি উচ্চ মাধ্যমিক বিদ্যালয় (পানাগড় বাজার হিন্দি উচ্চ বিদ্যালয় এবং কাঁকসা উচ্চ বিদ্যালয়)। পানাগড়ে দুটি প্রকৌশল কলেজ রয়েছে। এগুলি হল- আর্যভট্ট ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট দুরগাপুর এবং টেকনো ইন্ডিয়া, দুর্গাপুর। পানাগড়ে একটি ব্লক প্রাথমিক স্বাস্থ্য কেন্দ্র রয়েছে। Falling Rain Genomics, Inc – Panagarh. Fallingrain.com. Retrieved on 2012-03-23. "District Statistical Handbook 2014 Burdwan"। Table 2.2, 2.4(a)। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৮।  "Panagarh airbase renamed after former IAF chief Arjan Singh"। News, National। The Hindu, 15 April 2016। সংগ্রহের তারিখ ২০ ফেব্রুয়ারি ২০১৭।  "Indian Army Facilities"। Global Security.org। সংগ্রহের তারিখ ২০ ফেব্রুয়ারি ২০১৭।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২০ ফেব্রুয়ারি ২০১৭।  "63509 Bardhaman-Asansol MEMU"। Time Table। indiarailinfo। সংগ্রহের তারিখ ৯ ফেব্রুয়ারি ২০১৭।  "Political race to open road"। The Telegraph, 11 December 2016। সংগ্রহের তারিখ ২০ ফেব্রুয়ারি ২০১৭।  "List of State Highways in West Bengal"। West Bengal Traffic Police। সংগ্রহের তারিখ ২৩ ফেব্রুয়ারি ২০১৭।  Google Maps All India Education Survey 2003. National Informatics Centre (Burdwan District Unit), Department of Information Technology, Ministry of Communications and Information Technology, India. bardhaman.gov.in, Welcome to AIEMD: HOME ওয়েব্যাক মেশিনে আর্কাইভকৃত ৮ ফেব্রুয়ারি ২০১২ তারিখে. Aiemd.org. Retrieved on 2012-03-23. "Bardhaman district"। Medical Institutions। Bardhaman district administration। সংগ্রহের তারিখ ৬ মার্চ ২০১৭।